《送李虞臣任宝昌令》
清代·康乃心

华岳仙人地，函关柱史家。铜章分海国，驿路指天涯。

众望真如岁，官评匪种花。东南民力竭，抚字在桑麻。

作者简介：（1643—1707）清陕西合阳人，字孟谋，一字太乙。康熙三十八年举人。力学好古，与顾炎武游。王士禛至关中，见所题秦襄王墓绝句于慈恩塔上，赞誉之，诗名遂遍长安。有《毛诗笺》、《家祭私议》、《莘野集》，纂修《韩城县志》、《平遥县志》。